Minister sê jammer aan swart huurderboer oor grond | Maroela Media
Minister Thoko Didiza.
Die DA het die departement van landelike ontwikkeling en grondhervorming se aankondiging dat hy nie gaan appelleer in die David Rakgase-saak nie, verwelkom.
Geregtigheid het uiteindelik in die Rakgase-saak geskied en die DA vertrou dat Rakgase sal voortgaan om sy land suksesvol te bewerk sodat hy ’n trotse nalatenskap vir sy toekomstige geslagte kan laat, het Annette Steyn, die DA se skaduminister vir landbou, grondhervorming en landelike ontwikkeling, gesê.
Minister Thoko Didiza het tydens ŉ konferensie in Bloemfontein aan Food For Mzansi gesê die departement moet eintlik om verskoning vra aan Rakgase aangesien die kwessie eintlik lank terug reeds opgelos moes word.
Die Pretoriase hooggeregshof het verlede maand ŉ besluit van die adjunk-direkteur-generaal van die departement van landelike ontwikkeling en grondhervorming om die verkoop van die plaas af te keur, tersyde gestel. Die hof het beveel die regering moet die plaas binne 30 dae aan Rakgase verkoop volgens die bepalings en voorwaardes en die bedrag wat van toepassing sou wees as die plaas in 2003 aan hom verkoop sou gewees het.
“Die DA is lankal van mening dat die ANC-regering nie die reg van swart Suid-Afrikaners om grond te besit, steun nie. In werklikheid poog hulle eerder om opkomende swart boere as lewenslange huurderboere onder hul beheer te hou,” het Steyn gesê.
Die DA het ’n beroep op meer boere gedoen om na vore te kom en die party te kontak om hulle te help om grondeienaars te word.
DA David Rakgase grondhervorming Thoko Didiza
Jaaaa lekker, julle het gedink dis n wit boer, nou dat hy die regte velkleur is, kry hy sommer n jammer ook.
Mens het maar net meer trots en lewensversekering as mens kan vertel ek het dit gekoop, dit is myne. Welgedaan mnr Rakgase!!
Dis seker waarom onteiening sonder vergoeding so gedruk word, om alles te beheer en vernietig. Welgedaan aan dié boer!
Van n boer aan n mede boer,
Baie geluk Mnr Rakgase, gaan en geniet jou boerdery en sterkte, mag jy geseën wees met dit wat jy aanpak en doen.
Jou deursettingsvermoë is vir my n inspirasie.
Ek dink dis omdat hy eerlik en hardwerkend en suksesvol was en die plaas nie in n “estina” wou laat verval het en die kaders nie kon skep dat hulle nie aan hom wou verkoop nie. Naie geluk Mnr Rakgase!!